
ŠAKIŲ RAJONO SAVIVALDYBĖS  TARYBA

SPRENDIMAS

Dėl  LEKĖČIŲ  VIDURINĖS MOKYKLOS DIREKTORIAUS 2009 METŲ VEIKLOS ATASKAITOS 
2010 m. gegužės 27  d. Nr.T-133
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Lekėčių vidurinės mokyklos direktoriaus 2009 metų veiklos ataskaitai (pridedama).

Meras









Juozas Bertašius

ŠAKIŲ RAJONO SAVIVALDYBĖ

LEKĖČIŲ VIDURINĖ MOKYKLA

 Pušyno g. 8, Lekėčiai, LT-71225, Šakių rajonas, Tel./faks.(345)47689, el.p. lekeciumok@yahoo.com,

 AB „NORD/LB Lietuva“, a.s. LT254010042100090090, banko kodas 40100, įstaigos kodas 1908 21325  ____________________________________________________________________________

Šakių rajono savivaldybės tarybai

2009-ŲJŲ METŲ VEIKLOS ATASKAITA

2010-06-10 Nr. V7-58

2009 m. rugsėjo 1 d. Lekėčių vidurinėje mokykloje mokėsi 261 moksleiviai. Iš viso suformuota 13 klasių komplektų. Mokykloje dirba 29 pedagoginių darbuotojų ir 22 nepedagoginių darbuotojų.

2009 m. metinės veiklos tikslai:

1. Kokybiškas ugdymas;

 2. Klasių vadovų veiklos tobulinimas.

Metinės veiklos uždaviniai:

1. Efektyvus pamokos laiko panaudojimas, taikant aktyviuosius ugdymo metodus, informacines technologijas, individualizuojant ir diferencijuojant darbą pamokoje.

2. Kiek įmanoma atnaujinti materialinę bazę.

Šie uždaviniai įgyvendinti tik iš dalies. Visų pirma tik iš dalies pavyko atnaujinti informacinių technologijų bazę, nes esame nepajėgūs visiškai patenkinti mokyklos poreikių – per mažai darbo vietų informatikos kabinete, kompiuterinė technika jau pasenusi. Dėl tos pačios priežasties nebuvo įvestas elektroninis dienynas – nebuvo lėšų įsigyti serveriui.

Kiti uždaviniai įvykdyti beveik visiškai, tačiau 2009 -2010 m.m. jų įgyvendinimas buvo pratęstas.

Įstaigos veikla pagal įgyvendinamas programas.

Vaikų ir klasių skaičius pagal įgyvendinamas programas 2009m. :

	Programos
	Vaikų skaičius 2009 metų padžioje
	Vaikų skaičius 2009 metų pabaigoje

	Priešmokyklinis ugdymas ( 1 komp.)
	12
	12

	1-4 klasės( 4 komp.)
	76
	69

	5 – 8 klasės ( 4 komp.)
	93
	84

	9 – 10 klasės( 3 komp.)
	55
	52

	11 – 12 klasės (2 komp.)
	46
	44

	Iš viso 14 komp.
	282
	261


Vaikų ir klasių skaičius pagal įgyvendinamas programas 2008 m. :

	Programos
	Vaikų skaičius 2008 metų padžioje
	Vaikų skaičius 2008 metų pabaigoje

	Priešmokyklinis ugdymas (1 komp.)
	14
	12

	1-4 klasės(5 komp.)
	86
	76

	5 – 8 klasės (5 komp.)
	101
	93

	9 – 10 klasės (3 komp.)
	55
	55

	11 – 12 klasės (2 komp.)
	43
	46

	Iš viso  16 komp.
	299
	282


Veiklos rezultatai įgyvendinant programas 2009 m. :

Priešmokyklinio ugdymo programą baigė 12 moksleivių. 

Pradinio ugdymo programą  baigė 20 moksleivių. 

Pagrindino išsilavinimo pažymėjimus įgijo 32 moksleiviai.  Pagrindinio ugdymo pasiekimų patikrinime dalyvavo 24 moksleiviai. 50 % moksleivių gavo labai gerus ir gerus įvertinimus. Toliau vidurinio ugdymo programą mūsų mokykloje tęsia 27 moksleiviai. Kiti mokosi kitose mokymosi įstaigose. 

Vidurinį išsilavinimą įgijo 24 moksleiviai (du iš jų gavo brandos atestatą su pagyrimu). Du moksleiviai įgijo mokymosi pasiekimų pažymėjimus (7,7%). Valstybinius egzaminus laikyti pasirinko 18 abiturientų (70%). 50 % visų valstybinių egzaminų buvo išlaikyta virš 50 balų.  Viena abiturientė lietuvių kalbos valstybinį egzaminą išlaikė 100 balų. Pakartotinėje sesijoje dalyvavo 3 abiturientai.

13 iš 26 (50%) baigusių vidurinę mokyklą toliau mokosi aukštosiose mokyklose,  mokosi kolegijoje 3 moksleiviai, 4 mokosi profesinėje mokykloje, 6 buvę moksleiviai dirba.

Pamokų lankomumas pagal įgyvendinamas programas, paliktų kurso kartoti moksleivių skaičius 2009 m.:

	Programos 
	Praleistų pamokų skaičius 2009 metų pradžioje
	Be pateisinamos priežasties
	Praleistų pamokų skaičius 2009 metų pabaigoje
	Be pateisinamos priežasties
	Paliktų kurso kartoti moksleivių skaičius

	Priešmokyklinis ugdymas 
	280
	-
	340
	-
	-

	1-4 klasės
	1109
	-
	1955
	-
	1

	5 – 8 klasės 
	2142
	279
	1937
	107
	1

	9 – 10 klasės
	1751
	317
	1762
	234
	-

	11 – 12 klasės 
	1599
	393
	1597
	302
	-


Specialiųjų poreikių vaikų ugdymas. 2009 m.  pradžioje mokėsi 17 specialiųjų poreikių turinčių mokinių. 2009 m. pabaigoje jų skaičius taip pat  17. Penkiolikai iš jų nustatyti vidutiniai ugdymosi poreikiai, vienam- maži, vienam- dideli. 2 mokiniai buvo mokomi  modifikuojant bendrąsias ugdymo programas, 9 adaptuojant bendrąsias ugdymo programas, 2 – derinant specialiąsias ir bendrąsiais programas,  1 mokinys buvo mokomas pagal specialiąsias programas, šiam mokiniui buvo skirtas mokymas namuose,  3 mokiniai buvo mokomi pagal adaptuotas ir modifikuotas bendrąsias ugdymo programas. 8 mokinių žinios bei gebėjimai buvo vertinti Šakių Pedagoginėje- psichologinėje tarnyboje. Mokyklos mokytojo padėjėja dirbo su 8 moksleiviais, specialioji pedagogė- su 8 moksleiviais. Šiems mokiniams buvo teikiama individuali pagalba. 

Olimpiadų, konkursų, parodų rezultatai:

Rajoninė matematikos olimpiada :

5 klasė-  6 vieta

5 klasė- 10 vieta

5 klasė- 11 vieta

6 klasė- 4 vieta

6 klasė- 6 vieta
7 klasė-  5 vieta

8 klasė- 3 vieta

Rajoninis filologų konkursas:

12 klasė- 1 vieta

12 klasė- 1 vieta       

Rajoninis raiškiojo skaitymo konkursas:

7 klasė-   2 vieta

Rajoninė rusų kalbos olimpiada:

10 klasė- 2 vieta

Rajoninė fizikos olimpiada:

7 klasė- 5 vieta

8 klasė- 7 vieta

8 klasė- 8 vieta

8 klasė- 9 vieta

8 klasė- 13 vieta
Konkursas „Ką žinai apie Lietuvos kariuomenę“:

10 klasė- 6 vieta

10 klasė10 klasė- 20 vieta

Rajoninis teisinių žinių konkursas „Temidė“- 3 vieta

 Tarptautinis matematikos konkursas „Kengūra“.

 8 klasė- 1 vieta rajone

 8 klasė- 2 vieta rajone

 Respublikinio vertimų konkurso „Tavo žvilgsnis“ laureatai: 9 mokiniai- anglų klb, 5 mokiniai- rusų klb. Apdovanojimai Vilniuje.

Lietuvos vaikų pirmenybės Panevėžyje

Rutulys ( mot) - 4 vieta

Marijampolės apskrities kroso pirmenybės Bartininkuose

1500m ( mot) - 2 vieta

Kauno miesto pirmenybės

Rutulys (vyr.) - 1 vieta

Rutulys (vyr.) - 2 vieta

Diskas (vyr.) - 2 vieta 

Diskas (mot.) - 2 vieta

Marijampolės apskrities vaikų taurė

Bėgimas 60 m (vyr.)- 1 vieta

Bėgimas 300 m (vyr.)- 1 vieta

Bėgimas 1000 m (mot.)- 2 vieta

Diskas (mot.)- 1 vieta

Ieties metimas (mot.)- 2 vieta

Rajoninė kroso estafetė

Mokyklos komanda- 3 vieta

Rajoninės vaikų krepšinio varžybos

Mergaičių komanda-2 vieta

Berniukų komanda- 4 vieta

Marijampolės apskrities lengvaatlečių varžybos

Diskas (vyr.) - 1 vieta. Pagerintas rajono rekordas

Rutulio stūmimas (vyr.) - 1 vieta

Ieties metimas (vyr.) - 2 vieta

Bėgimas 2000 m. (mot.) – 1 vieta

Kliūtinis bėgimas 1500m (mot.) - 2 vieta

Pedagogų ir vadovų veikla. 2009 m. mokyklos vadovai kėlė vadybinę kvalifikaciją, dalyvavo įvairiuose mokymuose ir kvalifikaciniuose renginiuose.

Kadangi visi mokytojai atestuoti, 200 m. niekas nesiatestavo ir nepareiškė noro kelti savo turimą kategoriją. 3 mokytojai patvirtino turimą kategoriją.

Įstaigoje įgyvendinti projektai.

	Laikotarpis
	Projekto pavadinimas
	Kas finansavo

	2009 m.
	„Vaikų įtraukimo į aktyvią laisvalaikio leidimo veiklą programa „Laisvalaikį kūrybai“
	Švietimo ir mokslo ministerija ir Šakių rajono savivaldybė 

	2009 m.
	Pažinkime vieni kitus
	Švietimo mainų parmos fondas

Socrates Comenius programa




Įstaigos kultūros ir tradicijų formavimas. Metų svarbiausia ugdoma vertybė, metų šūkis- pagarba. Tai buvo akcentuojama pamokų metų, popamokinės veiklos užsiėmimuose, klasių vadovų bei mokyklos rengiamuose renginiuose.

 Turime daug tradicijų, kurias stengiamės išlaikyti ir puoselėti, kurios mums atrodo reikšmingos:

„Sugrįžimai“- buvusių mokyklos mokinių sugrįžimas į mokyklą ir padrąsinimas dabartinių mokinių siekti savo užsibrėžtų tikslų, profesinis orientavimas

Kalėdinis mokytojų ir mokinių spektaklis- suburiami mokiniai ir mokytojai neformaliam betarpiškam bendravimui 

Gegužinė- supažindinama su liaudies šokiais bei rateliais, patriotiškumo ugdymas

Mokslo metų pabaigos šventė- šauniausių mokyklos mokinių bei mokytojų pagerbimas, pasididžiavimo savo mokykla ugdymas

Turizmo diena- sveikos ir aktyvios gyvensenos propagavimas

Talkos miestelyje- suvokimo, kad esi ne tik mokyklos, bet ir miestelio bendruomenės narys, ugdymas atsakomybės bei pilietiškumo ugdymas

Šauniausios klasės rinkimai- skatinama ne tik siekti gerų rezultatų moksle, sporte, bet ir būti aktyviais mokyklos bendruomenės dalyviais, vienybės ir savitarpio pagalbos klasėje ugdymas

Informacija skelbiama miestelio skelbimo lentoje, mokyklos interntiniame tinklalapyje.

Įstaigos mokymo bazės pokyčiai. Mokyklos mokomosios bazės atnaujinimui įtakos turėjo turimos lėšos. Per 2009 m. nupirkti 4 klasių komplektai (stalai ir suolai), 4 kompiuteriai. Atnaujinta mokyklos įranga – įsigyti du nauji pramoniniai šaldytuvai, pramoninė elektrinė viryklė ir elektrinė mėsmalė.

Atnaujintas vadovėlių fondas. Iš viso vadovėlių nupirkta už 12000 litų.

Įstaigos pastatų ir mokymo patalpų pokyčiai. Mokyklos remontui lėšų irgi buvo nepakankamai. Tačiau remontas (didesnis ar mažesnis) buvo atliktas. Išdažytos visų kabinetų ir klasių grindys, sienos. Pakeisti 4 klasių elektros šviestuvai. Išdažyta mokyklos valgykla.

Mokykloje sumontuota vaizdo stebėjimo sistema.

Įstaigos finansavimas. 
2009 m. patvirtinti asignavimai –1985424,00Lt., tame skaičiuje:

Aplinkos lėšos – 466705,00 Lt.;

Lėšos pavėžėjimui – 8000,00 Lt.;

Mokinio krepšelio lėšos – 1408758,00 Lt.

Kreditorinių įsiskolinimų 2009 m. mokykla neturėjo.

Direktorius 









Linas Adomaitis

G. Skeisgielienė, 8 345 47689

PRITARTA


Šakių rajono savivaldybės tarybos 


2010 m. gegužės 27 d. sprendimu Nr.T-133

